cyanic-selkie/wikianc huggingface dataset:
Lasarasowu
Lasarasowu ya'ia da'ö no sambua desa ba Kecamatan Gunungsitoli Utara, Kota Gunungsitoli. Kodenia ba wamatörö Indonesia 12.78.03.2003.
Simae'asi
Simae'asi ya'ia da'ö no sambua desa ba Kecamatan Mandrehe, Kabupaten Nias Barat. Kodenia ba wamatörö Indonesia 12.25.05.2001.
Balöhilimola
Balöhilimola no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2005.
Simae'asi
Banua andre ba no sambua ba gotalua zi 20 banua si so bakha ba kecamatan Mandrehe. Fa'ebolonia 5,48 km (kilo meter) ma 7, 06 % moroi ba wa'ebolo kecamatan Mandrehe. Banua andre ba so ba hili-hili si mane banua tanö bö'ö. Ba zi föfö mbanua ba no itaba ia ungonidanö Moro'ö. So mato ha'uga ngambatö zi toröi ba zitambai Moro'ö tanö ba gatumbukha ba sabölö oya toröi ba zi tambai faudu Gaekhula.
Omo niha mbanua ba mbanua andre oi teoli-oli ba fatahö-tahö ero omo hewa'ae so göi zi fasaule-saule si mane ba mbanua bö'ö. Samabali omo si fatahö-tahö andrö ya'ia da'ö eŵali sitobali lala samakhai ero nomo ba he göi banua bö'ö si mane samakhai banua Garamb ma Tetehösi faoma gödo Bupati Nias Barat. Banua si faola ba mbanua Zimae'asi, ya'ia Onolimbu Lahömi, Siana'a, Aramba, Lasara baene.
Niha mbanua
Si mane ba mbanua bö,ö, niha mbanua Zimae'asi tola tewa'ö oi sifatalífusö manö. Oroma da'e ba mado niha mbanua si so ba da'ö. Fefu ira zi so ba Zimae'asi ba ha sambua mado, ya'ia da'ö mado Gulö. Naso Mado Waruwu ma Hia si toröi ba mbanua andrö ba tola tewa'ö ha sifatewu ma zui niha sitaro börö me no tefakhai wa'asitenga bö'ö.
Fa'afaduhu dödö
Fefu Niha mbanua ba Duho'öŵö no faduhu dödöra ba zangorifi boto ba noso niha molo'ö fa'afaduhu dödö Niha Keriso ba Katolik. Ba mbanua andrö so 4 (öfa) ngawua gosali Mbanua Niha Keriso ba 1 (sambua) gosali Katolik.
Fo'ikhugaga
Fo'ikhugaga no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2009.
Aljabar
Aljabar andre (dari bahasa Arab الجبر "al-jabr" ma na la fo'eluaha ia lamane, fangowuloi mbagia si no tekiko ("pengumpulan bagian yang rusak") ) ya'ia da'ö sambua mbagia wamahaö moroi ba Matematika, sifao ba teori bilangan, Geometri ba tola gö ba wo Analisis matematis. No si no oi la'ila niha, aljabar ya'ia da'ö fangi'ila ba ngawalö dandra-dandra (simbol-simbol) matematika ba goi-goi hewisa wo fangamöi tandra-tandra ni'oguna'ö ba wangerai andrö; aljabar no sambua wamahaö samarahu arakhagö fefu mbagia ba matematika. Baero da'ö, aljabar andre, no sambua dane-dane ba wangalui lala hewisa wo fosinöndra ngawalö ni'erai ba matetika simane abstraksi grup matematika, Gelanggang matematika ba Medan matematika. Idugu oya mbagia dane-dane moroi ba aljabar latötöi faoma aljabar elementer, na aljabar abstrak latötöi faoma aljabar abstrak mazui aljabar modern. Aljabar elementer sito'ölönia labali'ö soguna sibai ba wamahaö matematika, ilmu pengetahuan, mazui teknik, faoma aplikasi sifakhai ba kesehatan ba simanö göi ba wamahaö ekonomi. Aljabar abstrak sambua duho ba matematika salaŵa ma'ifu ma tingkat lanjut, ni'oguna'ö ya'ira si no profesional ba ere matematika.
Aljabar elementer faehu ma'ifu faoma Aritmetika ba wangoguna'ö abstraksi, simane mangoguna'ö hurufo ba wo salahini numero-numero si lö mu'ilana mazui tetehege tola ihalö oya zinöndra (nilai). Simane duma-duma, ba x + 2 = 5 hurufo x lö mu'ila, ba hiza huku inversi tola la'oguna'ö ba wangalui sinöndra ma nilai: x=3. Bakha ba (Ekivalensi massa-energi), hurufo E faoma m da'ö ni'oguna'ö tobali variabel, ba hurufo c sitobali Konstanta (matematika), kecepatan cahaya bakha ba vakum. Aljabar ibe'e lala metode ba wangalui wamagölösi ba hewisa ba wo faehagö rumus saoha (khöra ya'ira si no to'ölö mangoguna'ö konsep da'a) moroi na i'oguna'ö metode konvensional, simane lasura fefu zinöndra faoma hurufo ma ngawua wehede.
Ngawua wehede aljabar andre, oya sibai la'oguna'ö ba ngawalö lala sakhökhö. Ngawalö gangolifa ba dandrösa matematika ba aljabar abstrak da'ö nifotöi "aljabar", fehede da'a la'oguna'ö, simane ba wanötöi aljabar linear faoma topologi aljabar.
Samösa gere matematika si no mamalua famareso ma ba li Indonesia lamane penelitian sanandrösa ba aljabar lakaoni faoma fanötöi; aljabarwan.
Etimologi
Fehede aljabar tefoli moroi ba Bahasa Arab الجبر (al-jabr molo'ö famo'eluaha moroi ba ngawua wehede andrö, eluahania ya'ia da'ö; "fangowuloi ngawalö zi no tekiko") fehede ma fanötöi da'a, tehalö moroi ba zi sambua mbuku nibe'e högö mbuku andrö Al Kitaab al muhtasar fii hisaab al jabr wa'l muqabaala nisura matematikawan ba astronom Persia, Al-Khwarizmi. Ngawua wehede da'a no möi ia ba bahasa Inggris ba abad si 15, he moroi ba Spanyol, Italia, mazui moroi ba Pertengahan Latin. Aljabar ba zi'oföna latötöi ia prosedur operasi pengaturan patah ma dislokasi tulang. Eluahania ba matematika si'oföna sibai lasura ba abad 16.
Ngawalö geluaha "aljabar"
Ngawua wehede "aljabar" so lala wangoguna'ö ya'ia bakha ba matematika, sitobali fehede nitandrösaigö ba dandrösa mazui faoma kualifikasi.
Aljabar moroi ba Matematika
Aljabar andre tebörötaigö moroi ba wangerai sifagölö ba Aritmetika, sangoguna'ö hurufo ba wo salahini numero. Da'a tola möi sitobali dane-dane moroi ba zindruhunia heŵa'ae lö lafaogö khönia numero-numero. Simane duma-dumania, ba persamaan kuadrat a, b, c tola tobali bilangan gofu hadia manö(kecuali bahwa a tidak dapat bernilai 0), ba rumus kuadrat andre tola la'oguna'ö wa'alio ba aoha ba wanöndra nilai-nilai moroi kuantitas x si lö mu'ila ma ba wofönui persamaan. Rumus kuadrat la'oguna'ö ba wamatunö persamaan, ba aefa da'ö ba wanöndra hadia lala moroi ba persamaan da'ö.
Molo'ö waö-waö, ba famahaö ba ginötö iada'a, famareso aljabar tebörötaigö moroi hewisa ba wamosinöndra persamaan simane persamaan kuadrat da'ö yaŵa. Aefa da'ö, oya wanofu-wanofu sito'ölö, simane; "hadia persamaan simane da'ö so lala wamosinöndra ya'ia?", "hawa'oya lala nitörö ba wangasiwai ngawalö wamosinöndra persamaan da'a?", "hadia zitola lafaehagö moroi ba lala wamosinöndra fanofu andrö?". Fanofu-fanofu simane da'a, möi ba wa'atohare ngawalö mbua wangera-ngera sifakhai ba bentuk, struktur faoma simetri. Sifat-sifat struktural moroi ba objek-objek non-numerik ma si tenga numero, aefa da'ö awena la abstraksi ba wanutunö waö-waö struktur-struktur aljabar simane grup (matematika), gelanggang (matematika), faoma ''medan (matematika).
Fatua lö abad si-16, matematika so ba zidombua subbidang, ya'ia da'ö Aritmetika faoma Geometri. Heŵa'ae ba zi ha'uga ngawalö metode, si no oföna mu'ehaogö, te da'ö ni'ila niha sitobali aljabar, ma fa'atohare aljabar faoma lö ara aefa da'ö, Kalkulus infinitesimal sitobali subbidang matematika ha ba gotalua abad si-16 ma abad si-17. Moroi ba dalu abad si-19, oya zibohou sifakhai ba matematika, nifaehagö moroi ba aritmetika faoma geometri, ba arakhagö fefu mangoguna'ö aljabar.
Ba ginötö iada'a, aljabar no idugu sökhi irege oya wamahaö moroi ba matematika zangoguna'ö simane sitola mufaigi ba Klasifikasi Subjek Matematika hiza, lö hadöi he ha sambua moroi ba wenaeta si'oföna (dua digit entri) nifotöi aljabar. Iada'a aljabar no irugi 08-sistem-sistem aljabar umum, 12-teori medan dan Polinomial, 13-Aljabar Komutatif, 15-Aljabar Linear dan multilinear; teori matriks, 16-Aljabar Asosiatif, 17-Aljabar tak-Asosiatif, 18-Teori Kategori; Aljabar Homologis, 19-Teori-K, faoma 20-Teori Grup. Aljabar andrö la'oguna'ö göi ia molo'ö ekstensif bakha 11-Teori Bilangan faoma 14-Geometri Aljabar.
Böröta aljabar (Sejarah awal aljabar)
Ŵa'a moroi ba aljabar andre, tola mu'osisi'ö ofeta ba ginötö me Babilonia kuno, samazaewe ma sangodödögö fangi'ila sifakhai ba sistem aritmetika lanjut ni'oguna'ö ba wangerai menurut gaya algoritme. Bangsa Babilonia la odödögö ba wangi'ila rumus ba wangerai hewisa lala wanema li ma hewisa ba wangalui sinöndra moroi ba ngawalö zedöna la'erai ba ginötö iada'a, hiza ba wangalui sinöndrönania la'oguna'ö lala persamaan linear, persamaan kuadrat, faoma persamaan taktentu. Hiza, tenga fefu, so göi matematika Mesir Kuno ma ni'oguna'ö ira niha Mesir ba ginötö iada'a faoma Matematika Yunani ba matematika Tiongkok ba milenium 1 SM sito'ölönia lafosinöndra wanofu andrö faoma metode geometris, simane si no lafaehagö bakha ba Papirus Matematika Rhind, Elemen Euklides, faoma Sembilan Bab mengenai Seni Matematika. Karya geometris moroi Yunani, simane si no lasura bakha Elemen, no lahenagö döla-döla dödö ma kerangka kerja ba wame'e rumus ma na'i manalu'i moroi ba zinöndra nitötöna irege da'a nigo'ö zato ba wangalui sinöndra, heŵa'ae da'a lö si tehöngö fatua lö si muledo Matematika Islam ba abad pertengahan.
Ba ginötö Plato, matematika Yunani no so wa'atedou. Niha Yunani no la'ila nifotöi aljabar geometri, hiza moroi ba wamahaö andrö tefaehagö awa suku-suku matematika tetötöi ia moroi ba sisi-sisi ba objek geometri, sito'ölönia simane famadölö ma garis, sangokhögö hurufo-hurufo sifakhai ba wangerai. Diofantus (abad si-3 Masehi) ya'ia da'ö samösa gere matematika ma laŵa'ö ba wehede lamane Matematikawan Yunani moroi ba mbanua Iskandariyah ba si no manura oya mbuku nifotöi Arithmetica. Sinura-sinura andre fakhai ia ba wamosinöndra ngawalö wanofu moroi ba persamaan aljabar, ba hiza no möi famarou ba si ba wangi'ila nifotöi persamaan Diofantin bakha ba teori bilangan.
Sito'ölö nifalui ba ginötö iada'a na la faedogö moroi ba ni fa'ema ba da'ö moroi yaŵa, no manandrösa ia ba Matematikawan bangsa Persia, Muḥammad ibn Mūsā al-Khwārizmī (kira-kira 780–850). Aefa da'ö isura mbuku nibe'enia högö mbuku andrö: Buku Ringkasan tentang Perhitungan dengan Pelengkapan dan Penyetimbangan, nifangamöi aljabar sitobali famahaö matematika ma disiplin matematika si lö mombalazigö geometri faoma aritmetika.
Matematikawan ba ginötö periode Helenistik, sotöi Heron moroi ba Iskandariyah faoma Diofantus, simanö göi Matematikawan India simane Brahmagupta manohugö sito'ölö lafalua ma tradisi-tradisi Mesir faoma Babilonia, heŵa'ae Arithmetica-nia Diophantus faoma Brāhmasphuṭasiddhānta-nia Brahmagupta so ba dadaoma sabölö alaŵa. Simane duma-dumania, lala wangalui aritmetika si'oföna (termasuk solusi nol dan negatif) soguna ba persamaan kuadrat, hulö simane si no ifaehagö Brahmagupta ba mbukunia Brahmasphutasiddhanta. Aefa da'ö, Matematikawan Persia faoma Arab no la'odödögö hewisa ba wondrou'ö metode-metode aljabar ba wogamö wetaro sabölö alaŵa. Heŵa'ae Diofantus faoma bangsa Babilonia asese sibai mangoguna'ö metode ad hoc nifaehagö ni'oguna'öra ba wangalui sinöndra persamaan-persamaan, bua wangera-ngera Al-Khwarizmi no tobali dane-dane si sökhi. No i'asiwai persamaan linear faoma kuadrat si lö mangoguna'ö simbolisme aljabar, bilangan negatif, mazui nol, börö da'ö, andrö wa si lö tola lö'ö i faehusi ngawalö persamaan.
Sitölu'ewali
Sitölu'ewali no sambua desa ba Kecamatan Moro'ö, Kabupaten Nias Barat. Kodenia ba wamatörö Indonesia 12.25.04.2009.
Bonia Hilisimaetanö
Bonia Hilisimaetanö ya'ia da'ö no sambua desa ba Kecamatan Maniamölö, Kabupaten Nias Selatan. Kodenia ba wamatörö Indonesia 12.14.10.2008.
Mareko
Mareko (Marcus; Μᾶρκος; ܡܪܩܘܣ; Ge'ez: ማርቆስ; ) ma asese göi latötöi ia Mareko Yohane ba Santo Mareko, no samösa niha niŵaö tradisi sanura Sura Mareko. Ha sambalö fao dödö ndra ndra ere Zura Ni'amoni'ö modern wa sanura Zura Mareko no samösa niha bö'ö si lö ta'ila töi (li Indonesia anonim) ba tenga Mareko samösa. Molo'ö tradisi Gereja, ifasindro Gereja Keuskupan Aleksandria Mareko, si tobali sambua moroi ba zi lima duho nahia ndra niha Keriso nifotöi patriarkat bakha ba agama Niha Keriso. Te'owasaini wanörö-tödö khönia ero 25 April ba simbol khönia harimo so'afi.
Identitas ma haniha ia
Molo'ö William Lane (1974), so "tradisi si lö mamalö" sanguma'ö wa Mareko Yohane no Mareko sanura injil, ba wa Mareko Yohane no talifusö ba ngai khö Baranaba. Ba hiza bakha ba zura On the Seventy Apostles ifabö'öni Hipolitus moroi ba Roma zi datölu niha: Mareko sanura Injil, Mareko Yohane (HalZin 12:12,25; 13:5,13; ) ba Mareko talifusö khö Baranaba. Molo'ö Hipolitus, fefu ira si datölu andre te'erai ba gotalua ndra "nifahaö si fitu ngafulu" nifatenge Yesu ba wamazaewe turia somuso dödö ba danö Yudaia.
Molo'ö Eusebius moroi ba Kaisarea (Historia Ecclesiastica 2.9.1–4), ba döfi si sara wamatörönia Yudaia (döfi 41), ibunu Yakobo ono Zebedaio Herode Agripa I ba ifara'u'ö Wetero, sedöna mubunu aefa Paska. Bahiza i'efa'ö Wetero mala'ika ba zahöli-höli dödö ba te'efa'ö moroi ba wogamö Herode (HalZin 12:1-19). Isaŵa Antiokhia Fetero ba ba döfi si dua wamatörö Klaudius (döfi 42; Eusebius Hist. Eccl. 2.14.6) mofanö ia möi ba Roma itörö Anatolia (ba negara Turki iada'a) (itörö khö ndra niha samati ba Pontus, Galatia, Kapadokia, Asia ba Bithinia, simane nisura ba ). Ba lala wofanönia andrö falukha ia khö Mareko ba ihalö Mareko tobali awönia ba lala ba sangali li. Isusura ngawalö huhuo sebua khö Wetero götö wefaora andrö ba sura andre tobali böröta Zura Mareko (Hist. Eccl. 15-16). Aefa da'ö iröi Wetero Mareko, ilau ia ba Aleksandria ba döfi si tölu wamatörö Klaudio (döfi 43).
Molo'ö HalZin 15:39, aefa sinode ba Yerusalema möi Mareko ba Siprus fao awönia Baranaba.
Molo'ö tradisi, me döfi 49, eluahania 19 fakhe aefa wanahae Yesu ba zorugo, möi mukoli Mareko ba Aleksandria ba ba da'ö ifasindro Gereja. Gereja Ortodoks Koptik ba Gereja Ortodoks Aleksandria awö Gereja Katolik Koptik, oi latötöi mbörötara khö ndra niha Keriso si föföna ba Aleksandria andre. So ösa ngawalö bakha ba liturgi Koptik si'otarai moroi khö Mareko samösa. Tobali Mareko uskup si föföna Aleksandria ba lafolakhömi göi ia tobali samasindro fa'anihakeriso ba Africa.
Molo'ö Eusebius (Hist. Eccl.  2.24.1), te i'ali Mareko Paus Anianus moroi ba Aleksandria ba döfi si ŵalu wamatörö Nero (döfi 62/63), lö i ta'ila sibai, börö wa'amatenia. Furi hö iwa'ö tradisi Koptik wa labunu ia börö wamatinia (to'ölö laŵaö bakha ba tradisi Gereja martir) me döfi 68.
Ha sambalö sambua zöndra arakhagö fefu gere Zura Ni'amoni'ö modern wa sanura Zura Mareko no samösa niha si lö ta'ila töi (li Indonesia anonim) ba tenga Mareko samösa. Duma-dumania sanura Zura Mareko ambö i'ila geografi Palestina (te börö me lö irai möi ia ba da'ö),  "sindruhu tenga sohalöŵö ba danö ma zui sangai i'a ba nasi ia", ambö i'ila hada si to'ölö Yahudi (moroi ba Palestina),  ba te samösa "niha Yahudi Yunani si toröi baero danö Palestina". Itema i Mitchell Reddish wa töi zanura ya'ia Mareko, bahiza lö ta'ila haniha Mareko. Simanö göi, "iŵaö Francis Moloney wa sanura ya'ia samösa niha sotöi Mareko, ba hiza te tenga Mareko nitötöi bakha ba Gamabu'ulali Sibohou". Iŵaö göi zimanö The Routledge Encyclopedia of the Historical Jesus: latötöi ia Mareko, ba hiza lö la'ila ira ere Zura Ni'amoni'ö haniha Mareko andrö.
Arakhagö fefu gere Zura Ni'amoni'ö ha sara zöndra wa fefu injil si öfa buku tenga nisura niha si no mangila hörö Yesu samösa. So sa ösa zangosili konservatif samorege wa sanura injil si öfa andrö simane niŵa'ö tradisi, ba hiza no laröi zöndra andre ya'ira arakhagö fefu gere zura ma ndregenia na laŵa'ö ia ba lö laforege sibai.
Informasi biblis ba tradisi
Wa laŵa'ö isura Zura Mareko Mareko samösa, tebörögö ia moroi khö Papias moroi ba Hierapolis (a.t. döfi 60–130). Ba hiza laŵa'ö ira ere zura moroi ba Trinity Evangelical Divinity School wa niŵa'ö Papias andrö "arakhagö lö mangiwa dödö" no Mareko Yohane. Molo'ö ira ere zura modern, aökö wamotokhi ba dödö informasi moroi khö Papias.
Ha sambalö li Gereja Ortodoks Koptik ba Aleksandria wa sanura Sura Mareko no Mareko Yohane andrö, awö wa ya'ia no samösa ba gotalua ndra nifahaö si 70 nifatenge Keriso, simane nifaduhu'ö Hipolitus moroi ba Roma. Laforege göi tradisi Koptik wanguma'ö wa ifonaha ndra nifahaö ba nomonia sanura Sura Mareko aefa wa'amate Yesu, ba wa itörö nomo Mareko Yesu Keriso si no maoso (Yoh 20), ba wa möi tou Geheha Ni'amoni'ö yaŵara ba nomonia andrö göi. Inönö na, laŵa'ö wa Mareko no samösa ba gotalua genoni sama'ema idanö si no tobali agu ba walöŵa ba Kana (Yoh 2:1–11).
Famolakhömi
La'owasaini gowasa Santo Mareko ira Gereja Katolik ba Gereja Ortodoks Timur ero 25 April. Gereja bö'ö sangoguna'ö kalender Julian, la'owasaini ia ero 8 Mei kalender Gregorian irugi döfi 2099. I'owasaini gowasa Santo Mareko Gereja Ortodoks Koptik ero 30 Parmouti, si faudu ba zi 25 April ba kalender Julian ma 8 Mei ba kalender Gregorian.
Bakha ba wa'awösa Gereja Anglikan la'owasaini Mareko faoma sambua festival sebua ero 25 April.
Mareko bakha ba "seni"
Singo andre no singo ba danö-simate nitutunö Mareko bakha ba injil Mareko; tola göi lagambaraini ia tobali uskup nifasui ha'uga singo; ma zui gambara niha sanolo ya'ira soloyo ba Venesia. Asese göi oroma ia i'ohe mbuku si so nisura pax tibi Marce ma zui igogohe mbulu nohi ba sambua buku. Ba gambara tanö bö'ö la'oroma'ö Mareko samösa niha sololohe buku ma gölu-gölu zura ba ba zingania so zingo so'afi. Singo andre tola eluahania femaoso Yesu moroi ba gotalua zimate, börö faduhu dödö niha wa teboka sambua hörö zingo na mörö ia, irege tobali famaedo Keriso ba lewatönia ba Keriso si tobali razo.
So göi gambara Mareko faoma zinali ba mbaginia ba ma zui oroma ia wangefa'ö ndra sawuyu (si no tobali niha Keriso) moroi khö niha Sarasene.
Luka
I'otarai mböröta ndra niha Keriso no laŵaö wa niha ni'amoni'ö Luka (li Latin santo). Faduhu dödö niha wa samösa martir ia (eluahania mate labunu ia börö wamatinia), lataŵi mbaginia ba döla zaitun, heŵa'ae so zi lö faduhu tödö wa simanö zalua khönia. Lafolakhömi ia tobali Santo Luka sanura Injil ira Gereja Katolik ba gereja segebua tanö bö'ö ba baero da'ö tobali ia solumö'ö (li Indonesia pelindung) ndra seniman, doto, iraono matua, doto sangoperasi, mahasiswa ba ira samöfölö urifö. La'owasaini wanörötödö khönia ero 18 Oktober.
Fa'aurinia
Faduhu dödö ato gere Zura Ni'amoni'ö wa Luka andre no samösa doto sauri ba wöfö Yunani kota Antiokia ba danö Suriah föna (provinsi Roma), ba wa tumbu ia ba sambua ngambatö Yunani, heŵa'ae so ösa gere Zura Ni'amoni'ö ba teolog sanguma'ö wa Luka no samösa niha Yahudi Yunani.
Ölö ato zanema'ö wa teologi injil Luka ba sura Halöŵö Zinenge te'aekhugö khö ndra niha Keriso si tenga Yahudi, so sa'atö zanguma'ö wa abölö atöla ba dödö wa lasura injil Luka ba sura Halöŵö Zinenge soguna khö sambua komunitas si so bakha niha Yahudi ba niha bö'ö, börö me hulö ifa'ösö sibai wangombakha böröta misi khö ndra niha si tenga Yahudi bakha ba Zura Ni'amoni'ö (faigi wangoguna'ö Yes 49:6 ba injil Luka awö sura Halöŵö Zinenge).
Moroi ba sambua test DNA (nihalö moroi ba mboto Luka molo'ö tradisi) te'oroma'ö wa Luka andre no samösa niha Suriah.
Gofu haniha Luka andre, niha Yahudi ma zui tenga, ma zui amarukhatara, oroma moroi ba kualitas li Yunani injil Luka ba Halöŵö Zinenge wa sindruhu niha salaŵa famahaö ia ba gotalua fefu zanura ngawalö mbuku bakha ba Gamabu'ulali Sibohou. Moroi ba wangoguna'önia amaedola moroi ba teks klasik Yunani föna simane Homer, Aesop, Epimenides, Euripides, Plato ba Aratus oroma wa i'ila oi zura Yunani andrö. Eluahania si lö tola lö'ö no fao ia ba wamahaö molo'ö kurikulum Yunani, ni'oguna'ö ba danö si fasui nasi Mediterania ngaotu fakhe aefa ginötö Luka.
Sura si föföna sibai manötöi Luka ya'ia Sura Waulo khö Filemo 1:24. Latötöi göi ia bakha ba ba ba. Ya'ira si darua andre, Filemo ba Timoteo, no nifahaö Waulo.
Aefa da'ö latötöi ia bakha ba zura Anti-Marcionite ni'oguna'ö tobali famasao injil Luka, sambua zura nifa'anö ba ngaotu ndröfia si dua.
Iŵaö Epifanius moroi ba Salamis wa Luka no samösa ba gotalua ndra nifahaö si 70 (Panarion 51.11) ba ifasinga Yohane Krisostomus wa "talifusö" niŵaö Waulo bakha ba no Luka ma zui Baranaba (Homily 18 on Second Corinthians sanandrösa ba Korindro II 8:18).
Na tatema wa sindruhu Luka zanura injil Luka ba sura Halöŵö Zinenge, ba tola ta'ila haniha ia moroi ba detil bakha ba zura andrö. Lö isura wa i'ila hörönia samösa halöŵö Yesu, ba hiza asese i'oguna'ö wehede "ya'aga" me itutunö misi Waulo bakha ba Halöŵö Zinenge, eluahania no fao ia ba i'ila hörönia samösa zalua andrö.
Moroi ba komposisi zura injil Luka ba Halöŵö Zinenge awö wa'oya ngawua wehede ni'oguna'ö, oroma wa sanura ya'ia no niha si no mamahaö. Oroma sibai da'a bakha ba sambua wehede niŵaö bakha ba zura Waulo khö niha Kolose sanandrösa ba "wamoto", si tobali samabalö Luka moroi ba zanura ngawalö zura bö'ö bakha ba Gamabu'ulali Sibohou.
Börö komentar andre lafurugö ira komentator wa Luka andrö no tenga niha Yahudi. Na sindruhu da'a, eluahania ha Luka zi tenga niha Yahudi moroi ba gotalua ndra sanura ngawalö mbuku bakha ba Gamabu'ulali Sibohou. Ba hiza tenga ha da'a zi tola tobali furu-furu. Heŵa'ae laŵaö niha wa Luka andrö no samösa niha Keriso si tenga niha Yahudi, so göi gere Zura Ni'amoni'ö sanguma'ö wa ya'ia no samösa niha Yahudi si tobali niha Yunani. Eluahania tola niha Yahudi solo'ö sibai ritual Yahudi ba niha Yahudi si lö molo'ö sibai ritual andrö.
Itutunö we'aso Luka awö Waulo ba Roma sura TimII 4:11 lö ara fatua lö mate Waulo: "Ha Luka nawögu". Ba gangahorita zura Halöŵö Zinenge, tesura ha'uga kali ba da'ö hulö na no fao ba i'ila samösa Luka zalua nisurania ba Roma, fao ba da'ö me isura : "Ba no marugi Roma…"
So ösa zanguma'ö wa no göi fao Luka wanura sura khö niha Heberaio.
Mate Luka me 84 ndröfinia ba Boeotia, molo'ö tradisi si föföna sibai ba ni'o'ö oya Gereja. Molo'ö Nikephoros Kallistos Xanthopoulos, samösa gere sejarah moroi ba Yunani Greek ngaotu ndröfia si-14 (ba tanö bö'önia), tesöndra lewatö Luka ba Thebes (Yunani), ba hiza gama-gama awö föfö gamatelania no lafawu'a ba ba Konstantinopel me ndröfi 357.
Sanura injil Luka ba Halöŵö Zinenge
Lö itötöi döi zanura ya'ia injil Luka. Tenga nisura zangila hörö halöŵö Yesu injil Luka, ba lö göi niŵaö injil Luka samösa wa sanura ya'ia no fao ba i'ila Yesu. Fabö'ö sibai da'a ba Halöŵö Zinenge i'otarai faza 16. Ba hiza labotokhi arakhagö fefu ira sangali injil Luka ba Halöŵö Zinenge ba li bö'ö wa tesura zi dombua buku andre aekhu khö Teofilo.
Bakha ba teks si föföna sibai injil andre (Papyrus 75 = Papyrus Bodmer XIV-XV) nisura me döfi 200 teböbögö wanura ya'ia khö Luka. Simanö göi bakha ba zinura Ireneus moroi ba ndröfi 180 awö fragmen Muratorian, sambua teks ba li Latin nisura ngaotu ndröfia si-7, ni'ali moroi ba teks Yunani nisura me döfi 170.
Itaria lafotöi injil Luka ba Halöŵö Zinenge ira ere Zura Ni'amoni'ö Luk–HalZin, sambua halöŵö ni'odombua buku. Luk-HalZin no 27.5% nösi ba Gamabu'ulali Sibohou, eluahania kontribusi fondrege ebua zi samösa zanura.
Luka sanura buku sejarah
Ato gere Zura Ni'amoni'ö sanguma'ö wa bua halöŵö Luka (Luka-HalZin) tefalua bakha ba tradisi nifotöi historiografi Yunani. Bakha ba Luk 1:1–4, nilau hulö investigasi historis, i'ombakha'ö Luka khö zombaso wa sinurania andre tefaböbö ba ngafu sejarah. Lö ha sara dödö niha sanandrösa ba hewisa wama'oli sinura Luka. So gere sejarah sanguma'ö wa nisura Luka andrö fondrege sindruhu (li Indonesia akurat), ba so ösa zi lö fao tödö ba da'ö.
Börö wa sindruhu wanutunönia banua, kota, hulo, simanö göi wa sindruhu ngawalö döi resmi (li Indonesia gelar), isura William Mitchell Ramsay, samösa gere arkeologi, wa "Luka no samösa ere sejarah bosi fondrege alaŵa; nisurania tenga ha sindruhu boto (li Indonesia fakta) … si lö tola lö'ö göi tefa'oli ia ba gotalua ndra ere sejarah fondrege zebua töi." Isura Edward Musgrave Blaiklock, samösa profesor bolo klasik ba Auckland University: "Börö me detil ba atmosfer nisurania sindruhu-ndruhu (li Indonesia akurat), fagölö Luka khö Thucydides. Halöŵö Zinenge no tenga bua wanufa tödö ndra niha samati, bahiza no fanutunö hadia zalua si tola tafaduhusi tödö. … Sinura Luka andrö no hulö halöŵö arkeologis si föföna sibai mangoroma'ö sindruhu." No idou'ö wangi'ila boto historis ba fa'asindruhu (li Indonesia akurasi) zinura Luka Colin Hemer, samösa gere Gamabu'ulali Sibohou.
Sanadrösa ba gaekhuta Halöŵö Zinenge, isura ere Gamabu'ulali Sibohou Luke Timothy Johnson wa "Ifili ba ifa'oli nisurania Luka ena'ö faudu ba gohitö dödönia ba wobela wamati, ba ba wamalua da'ö i'o'ö standar satua historiografi." I'o'ö zöndra andre göi Richard Heard, sangila wa so zo'amböta historis börö dandrösa wanurania ba börö göi wa mo'amböta gumbu informasi khönia."
Ba ginötö modern andre, labago niha kompetensi Luka tobali sanura sejarah, molo'ö hewisa zöndra a priori niha zanandrösa ba ngawalö hadia ia si tebai labotokhi molo'ö ilmu (li Indonesia adikodrati). I'otarai ginötö nifotöi fa'ateboka-hörö (li Indonesia pencerahan, li Inggris enlightenment) la'oguna'ö metode naturalisme ira ere sejarah, ba khö ndra ere sejarah simane, no sambua tandraŵa na tobali umbu sejarah fefu lala wanutunö si tefaböbö ba adikodrati simane salua sahöli-höli dödö, mala'ika, afökha, btn. Iŵaö Mark Allan Powell wa "lö ta'ila na ohitö dödö Luka wanura sambua sejarah. Isura zinurania Luka ba wanuriagö, ba wamarou ba ba wame'e eluaha. Lö isura zinurania ba wondrorogö hadia zalua khö nga'ötö miföna. Na tabe'e ba dödöda zimane ba tobali ia hulö gosö-osö safuria nibökö ba hasi Luka tobali sanura sejarah."
Luka samösa seniman
Iŵaö tradisi niha Keriso i'otarai ngaotu ndröfia si-8 wa Luka andrö no sogambaraini ikon si föföna sibai. Laŵaö wa no igambaraini Maria ba Ononia, duma-dumania gambara Hodegetria si so ba Konstantinopel (no taya). I'otarai ngaotu ndröfia si-11 so mato ha'uga gambara moroi khönia nifolakhömi niha (li Indonesia dihargai), fao ba da'ö ikon Madonna Saitö moroi ba Częstochowa, ikon Theotokos khö Vladimir ba ikon Madonna del Rosario. Laŵaö wa no göi igambaraini Wetero ba Faulo ba wa no igambaraini sambua mbuku injil.
Fa'awösa Santo Luka si tesöndra ba oya kota ba Eropa ba ginötö ngahönö ndröfia, töra-töra Flanders ma "Accademia di San Luca" ba Roma — nifasindro ba oya kota ba Eropa götö ngaotu ndröfia si-16 — sangowuloi ba sobelegö ndra seniman samazökhi gambara. No to'ölö sibai tradisi sanguma'ö wa igambaraini ikon Maria ba Yesu Luka ba Gereja Ortodoks Timur. La'o'ö göi tradisi andre ira niha Keriso Santo Tomas ba India sanguma'ö wa ikon Theotokos si so khöra no ni'ohe Santo Tomas ba India.
Isura A.I. Uspensky wa ikon niŵaö nifazökhi Luka sanura injil no molo'ö amuata Byzantin ba awena to'ölö laŵaö ba ngaotu ndröfia si 5 irugi 6.
Tanda (simbol)
Ba seni tradisional simane gambara ba nifotöi mosaik ba gereja-gereja, asese tegambaraini Santo Luka faoma öröbao, sasese so afi. Itaria na i ha simbol öröbao andrö, töra-töra na la'oroma'ö simbol ndra sanura injil si daöfa.
Famolakhömi ya'ia
La'owasaini wanörö-tödö khö Luka ba Gerja Ortodoks Timur, simane göi fanörö-tödö ndra nifahaö ba sanura injil bö'ö, faoma owasa si ha'uga hari wa'ara. Da'a tou ngaluo gowasa nifalua ero röfi:
Baero da'ö so gowasa bö'ö khö Luka, inötö lafalua ia ba zi lö fagölö ngaluonia ero röfi:
Eho Hilisimaetanö
Eho Hilisimaetanö no sambua desa ba Kecamatan Maniamölö, Kabupaten Nias Selatan. Kodenia ba wamatörö Indonesia 12.14.10.2011.
Luka
Föfö mboto (relik)
I'öli oi wöfö mboto (li Indonesia relik) andre George moroi ba Serbia]] moroi khö Sultan Murad II (30.000 hua gana'a). Me i'alani Bosnia razo Ottoman, i'amawa relik andrö ndronga razo Serbia khö Republik Venesia ba Italia.
Me ndöfi 1992, i'andrö khö uskup Antonio Mattiazzo moroi ba Padua uskup agung Athena ba aefa da'ö uskup agung Yunani (Metropolitan Ieronymos) ena'ö ifangawuli oi relik Santo Luka sedöna mu'irö'ö ba nahia heza so lewatö Santo Luka, ba heza lafolakhömi ia irugi ma'ökhö. Börö wangandrö uskup andre, labörögö wamalua fangosili ilmiah ngawalö relik andrö ba Padua. This prompted a scientific investigation of the relics in Padua mangoguna'ö teknologi modern nifotöi carbon-14 dating. Bua wangosili andrö: relik andrö moroi khö samösa niha moroi ba Suriah simate ba gotalua ndröfi 72 ba 416. Aefa da'ö ifa'ohe'ö sara nosu Santo Luka uksup Padua khö Metropolitan Ieronymos ena'ö tola la'irö'ö ia ba lewatö Santo Luka ba Thebes.
Da'a oi nahia heza te'irö'ö relik Santo Luka:
"Ma'owuloi göi wöfö moroi ba Suriah ba ba Yunani. Me lafaedogö ngawalö wöfö mboto andre faoma wöfö moroi ba Anatolia nitötöi bakha ba ngawalö zura, matenaŵa zöndra sanguma'ö wa boto andre boto niha Yunani, bahiza boto niha Suriah ia. Heŵa'ae simanö arakhagö lö tola wa tohare niha andre moroi ba Turki iada'a, abölö tola wa tohare ia moroi ba Suriah. I'oroma'ö bua wangosili faoma DNA wa boto andrö moroi ba Suriah, ba fangalinia ba Konstantinopel."
Orahilimola
Orahilimola no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2011.
Gunungtua
Gunungtua no töi desa ba Danö Niha:
Nifolo'ö Lauru
Nifolo'ö Lauru no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2053.
Lamuhu
Sura ba da'a wurugö nösi zura
Lamuhu ba Danö Niha la'ila niha tenga fofo sito'ölö, hiza no oya ngawalö nifaedogö ba wofo andre, lamane fofo sifao khö matiana, ba na mohede atö lamuhu andre ba zibongi, ba niha sahatö bada'ö, no sa'ae so khöra wa'ata'u me ha ba zi so matiana sohöhö sifao khönia, ba lamuhu andrö, asese latötöi ma laŵa'ö ia lamuhu bekhu. Lamuhu andre fao ia ba gangolifa wofo sifai ba ordo Strigiformes. Fofo da'a fofo samu'i, simanga nagole (karnivora, pemakan daging) ba fofo sangalui gönia ba zibongi ma (nokturnal). Fofo da'a so ba zi 222 ngawalönia si no la'ila niha, si no mozawili ba zi sagörö ulidanö, baero ba Antarktika, abölö oya ba Greenland, ba simanö göi ba hulo-hulo sigide-ide ba da'ö.
Ba wetaro ba gaekhula ma ba li Indonesia lamane dunia barat, fofo andre, no sambua sikhala ba wamaedogö ba wetaro sonekhe ba satulö, na ba Indonesia amabaliŵa moroi ba da'ö, fofo lamuhu andre, no sambua alama zolohe fa'abu dödö, irege lafotöi ia lamuhu bekhu. Simane ba Jawa töi wofo da'a ya'ia da'ö darès ma manuk darès si lö mo amakhaita ba mbekhu. Ba Sulawesi Utara, töi wofo da'a ya'ia da'ö Manguni.
Lamuhu bekhu la'ila niha börö hörönia sebua si so föna fabö'ö moroi ba wofo tanöbö'ö si so ba ngai kambölö ba kabera. Faoma bawania saöndrö ba atörö sibai hulö arakhagö fagölö ira wötö ba fetaro mbunia si so ba mbawania, no tefangamöi hulö wetaro mbawa, hulö da'ö mbörö wa oi mohokha mbu dozi zamaigi fofo andre, yamendrua ba zibongi, fao linia same'e fa'ata'u ba zamandrongo. Ba hiza mbagi wofo da'a, ombuyu sibai irege tefuta ba du'i-tu'inia, eluahania tola ifaigi zi so furinia.
Sito'ölö Nifalua Lamuhu (Kebiasaan)
Fofo da'a ö sasese la'alui ya'ia da'ö ngawalö gurifö sigide-ide simane di, talaho, te'u ba tanöbö'önia sahatö fönania.
Naha lamuhu andre, asese ba dögi geu ba so göi barö hakhi geu simane akhe, fino. Ba so ngawalö lamuhu andre, zi so ba nahia-nahia nomo si lö niha. Na mangadulo ia, sambua ofeta öfa ngawua, abölö oya zafusi faoma sohawu-hawu.
Samoloi Te'u (Pembasmi tikus)
Fofo lamuhu, asese tobali fofo samoloi te'u sahatö ba zinanö ba zohalöŵö ba danö, no moulu wa'ata'u de'u na larongo ba na la'ila wofo lamuhu. Börö da'ö, oya lamuhu andre, lafaliaro niha sohalöŵö ba danö, sanolo ba ngawalö zinanöra. Ma na'i töra ia moroi ba ngawalö dalu-dalu ni'öli ba wamoloi ngawalö zamakao sinanö. Sitobali fofo simanga nagole, lamuhu Serak Jawa no fofo sangalui te'u, ba laza hegöi ba kabu mbanio. Ba wohalöŵö ba danö, simane ba laza, safasa ma dombua lamuhu andre, no tola lazago laza sebola simane 25 hektare wakhe. Ba zidöfi, sambua wofo lamuhu, tola ira'u ba 1300 de'u.
Lamuhu moguna göi ba kabu mbanio (kelapa sawit). Tola mangalösi wamakao de'u ba zi 5 persen. Ba na lafaigi molo'ö ha wa'aebua tola i'alösi wangoguna'ö kefe lamuhu andre, so ba zi mamatonga moroi na la'oguna'ö moroi ba dalu-dalu ni'öli.
Da'a tenga ha sa'ae ya'ira sohalöŵö ba danö zangoguna'ö lamuhu ba wanolo ya'ira ba wamoloi samakiko sinanö, no fao ma ni'irugi ba zohalöŵö ba wamareta, me no sambua fanolo ba zohalöŵö ba danö. I'otarai me döfi si 2012, Bupati Pati, amada sotöi Haryanto ifaroi niha mbanua ena'ö lafaliaro ba na tola la'uri lamuhu andre ba itolo famareta ngawalö zoguna ba wamaliaro lamuhu andrö nihalö moroi ba Anggaran Pendapatan dan Belanja Daerah (APBD). Ba tenga hada'ö, lahaogö goi-goi wa tebai lara'u ma la fana wofo lamuhu.
Fangera-ngera wamareta Kabupaten Pati ba wangahaogö Perda goi-goi ena'ö lö lara'u ma lafana ira niha mbanua, fao dödö Kementerian Kehutanan Indonesia. Kementerian Kehutanan Indonesia no la börötaigö lahaogö Peraturan Menteri tentang perlindungan burung hantu yang mulai langka di Indonesia.
Ngawalö Lamuhu (Ragam jenis)
Ordo Strigiformes moroi ba zi dombua ngafu ya'ia da'ö suku (familia), suku fofo serak ma lamuhu naha si lö niha ba li Indonesia burung-hantu gudang (Tytonidae) faoma ngafu wofo burung hantu sejati (Strigidae). Oya moroi ba ngafuu da'a no sifakhai ba ngawalö endemik mo mozawili ba sambua nahia ma sambua hulo (menyebar terbatas di satu pulau atau satu wilayah saja) ba Indonesia, si'oföna sibai moroi ba ngawalö Tyto, Otus, ba Ninox.
Ba da'a so duma-dumania :
Fa'omasi Hilisimaetanö
Fa'omasi Hilisimaetanö ya'ia da'ö no sambua desa ba Kecamatan Maniamölö, Kabupaten Nias Selatan. Kodenia ba wamatörö Indonesia 12.14.10.2010.
Onozalukhuyöu
Onozalukhuyöu ya'ia da'ö no sambua desa ba Kecamatan Moro'ö, Kabupaten Nias Barat. Kodenia ba wamatörö Indonesia 12.25.04.2010.
Banua da'e ba no sambua ba gotalua zi 10 banua si so bakha ba kecamatan Moro'ö. Fa'ebolonia 3,78 km (kilo meter) ma 7,23% moroi ba wa'ebolo kecamatan Moro'ö. Banua andre ba no so ia ba dalu hili simane si fagölötö mbanua ba zi sagörö Tanö Niha. Fefu nomo no tefa'oli fatahötahö ba so göi zi fasaulesaule. Ewali nomo si sandrohu banua ba no tobali lala göi ia ba wamakhai omo faoma omo ba banua bö'ö si so ba zi fasui.
Banua si faola ba mbanua Nonozalukhu you, ya'ia da'ö Hilifadölö ba gatumbukha, Hilisörömi ba gaekhula, Sitölubanua Fadoro tanö raya, ba Orahili badalu (Mandrehe Barat) tanö yöu. Fa'aröu mbanua da'a moroi ba nina mbanua kecamatan so mato 6 kilo meter.
Molo'ö data Kecamatan Moro'ö Dalam Angka 2020, fa'ato niha ba Hilisörömi so 530 niha. Ba gotalua da'ö so 259 ndra matua ba 271 ndra alawe.
Niha Mbanua
Niha mbanua Nonozalukhu Yöu tola tewa'ö oi sifatalífusö manö. Oroma da'e ba mado niha mbanua si so irugi ma'ökhö andre. Arakhagö fefu Niha Nonozalukhu you ba ha mado Waruwu, ba so ma'ifu Gulömado ba Hia. Na so mado tanöbö'önia ba lö ato ira. Si to'ölönia da'ö ha sifatewu ma zui ira alawe nihalö tobali donga ndra matua niha mbanua Nomozalukhu yöu moroi ba mbanua bö'ö. Hiza'i fa'afabö'ö madora andrö ba lö tobali tahataha ba wariawösa ba niha mbanua börö me fetarora no tefagölösi ba niha mbanua so'arota ma sangai ya'ira.
Fangalui Niha
Fangalui niha mbanua Nonozalukhu Yöu fagölö ira ba mbanua bö'ö. Ha dombua ngawalö zi tobali tötönafö niha mbanua, ya'ia da'ö mohalöŵö ba laza (bertani sawah) ba mogai gitö. Na so ira zohalöŵö ba danöbö'ö si mane sohalöwö ba wamareta, sogale ba nomo ma zui ba harimbale, ba tola teŵa'ö lö ato si'ai ira.
Famahaö ba Zikola
Ba mbanua andre ba so zikola ni'asogö wamareta, ya'iya da'ö SDN ma Sekolah Dasar Negeri. Lö sisindro nasa SMP, SMA, töratöra zikolah salaŵa nifotöi Pergurua Tinggi. Lö sana da'ö.
Hada
Niha mbanua Nonozalukhu Yöu no sambua banua nga'ötö zi Lima Ina göi ira. Meföna ba banua andre fao ia ba Nöri Moro'ö. Börö da'ö, fa'auri niha mbanua ba ngawalö gamuata nifalua si mane famalua falöŵa, famazökhi omo, fame'e ono nihalö, ba falua da'ö molo'ö goiogoi si no lafatö'ö ira satua ba Wondrakö zi Lima Ina.
Baŵasaŵa
Baŵasaŵa no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2005.
Sifaoro'asimola
Sifaoro'asimola no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2003.
Orlin
Orlin no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2010.
Bawösalo'o
Bawösalo'o no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2001.
Umbunasi
Umbunasi no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2012.
Hanofa
Hanofa no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2008.
Tobualö
Tobualö no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2007.
Tetehösi'afia
Tetehösi'afia ya'ia da'ö no sambua desa ba Kecamatan Gunungsitoli Utara, Kota Gunungsitoli. Kodenia ba wamatörö Indonesia 12.78.03.2005.
Molo'ö nidunö-dunö ndra satua föna, same'e töi desa andre no furugö mado Zega sotöi Sega Nadaoya Zebua nikaoni Balugu Zega Ana'a awö nakhinia Hele Zebua nikaoni Balugu Hele Sörömi Zega. Meföna me ofeta ira ba dete hili da'ö ba wamokai gatua, oya tesöndra geu afia. Andrö lataru'ö mbanua ba da'ö, ba labe'e töinia Tetehösi'afia. So göi nungo nidanö sangele sahatö ba mbanua da'ö ba labe'e töinia Idanö Afia.
Mato ha'uga nga'ötö furi ö, ibörögö mowanua niha ba luaha Idanö Afia, andrö wa labe'e töi mbanua da'ö Afia.
Stamford Raffles
Sir Thomas Stamford Bingley Raffles (* 5 Juli 1781; † 5 Juli 1826) no samösa niha Inggris si tobali Gubernur Jenderal Hindia Belanda (1811–1816) ba aefa da'ö Letnan Gubernur Bengkulu (1818–1824). Tehöngö ia börö me no idönia'ö wa'atobali Malaysia ba Singapura tobali tedou ba modern.
No fao Raffles ba wasuwöta wangeta hulo Jawa moroi khö Belanda götö wasuwöta Napoleon ba ihalö halöŵö si ero ma'ökhö ba Singapura. Ya'ia göi zanura buku The History of Java (1817).
Edöna mufa'anö
Fo'ikhufondrakö
Fo'ikhufondrakö no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2010.
Kafokafo
Kafokafo no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2004.
Sifaoro'asi, Ulususua
Sifaoro'asi no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2008.
Fondraköraya
Fondraköraya ya'ia da'ö no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2001.
Pulau Bogi
Pulau Bogi no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2006.
Amandraya, Ulususua
Amandraya ya'ia da'ö no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2009.
Hiliwösi
Hiliwösi ya'ia da'ö no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2011.
Sinene'eto
Sinene'eto no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2011.
Oruduasibohou
Oruduasibohou no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2002.
Tuwatuwa
Tuwatuwa no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2003.
Rabu Awu
Rabu Awu no luo ero röfi me tebörögö ginötö wuasö ba famoni bakha ba Gereja, si 40 ngaluo wa'ara irugi luo wemaoso Keriso moroi ba gotalua zi mate. Ba ngaluo andre labörötaigö ginötö wangesa dödö ira niha Keriso, ya'ia da'ö inötö ba wamohouni fa'auri molo'ö oroisa Zo'aya. Si tobali tandra wangesa dödö andre lafakhoi röfa faoma awu ba gangangora faoma fehede Zura Ni'amoni'ö andre, "Falalini gera-erau, ba amati ba duria somuso dödö andrö" (Mar 1:15) awö "Awu sa ndra'ugö ba si tobali awu zui dania" (MozI 3:19). No to'ölö bakha ba Gereja Katolik wa awu andre tehalö moroi ba mbulu nohi nitunu si no te'oguna'ö ba liturgi Migu Bulu Geu ba ndröfi föna da'ö.
Sisarahili Susua
Sisarahili Susua no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2003.
Rabu Awu
Fangowasaini Rabu Awu tefalua bakha ba Gereja Katolik, Gereja Lutheran, Gereja Anglikan, btn.
Lasarabagawu
Lasarabagawu no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2009.
Susua
Susua ya'ia da'ö no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2004.
Hilinifaoso
Hilinifaoso no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2007.
Rambaramba
Rambaramba ya'ia da'ö no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2006.
Orahili Fondrakö
Orahili Fondrakö ya'ia da'ö no sambua desa ba Kecamatan Ulususua, Kabupaten Nias Selatan. Kodenia ba wamatörö Indonesia 12.14.24.2012.
Hambaŵa (sinanö)
Hambaŵa no sambua ngawalö döi zinanö ba Danö Niha, omböilania ahatö fagölö ira kueni (Li Indonesia Kuweni si no lasura ba Wikipedia Indonesia), ba hiza'i so gamaehuta hambawa ba kuaeni, hambawa abölö atarö wa'aisö mbuania sasoso moroi ba mbua kuaeni. Famangelama: na ta'a mbua hambawa, ba sabölö sökhinia na oföna tataba mbalönia ua; enaö kalua gitönia. Mosikho! Na göna ma natokana ba mbeweda gitö (Li Indonesia getah) hambaŵa ba tola malimbotu hulö zakhozi wamaigida. Sauri ba hambawa na mutanö ya'ia da'ö hunönia lahayaigö ba nano molöndru ba latanö ba danö. Sinura da'a mama'ema hewisa zinumbua andre sifahatö ba zinanö Maga nifotöi hambaŵa.
Hambaŵa andre asese la tötöi ba li Indonesia ya'ia da'ö; bacang, ambacang/embacang, ma mangga bacang. Ba mbanua bö'ö misa no oi fabö'ö wanötöi ya'ia simane; limus ba li Sunda, pakèl ba wehede Jawa, asam hambawang ba wehede Banjar, macang ma machang ba li Melayu si so ba Sumatra fetaro gatumbukha faoma ba Malaysia, maa chang, ma chae, mazui ma mut ba wehede Thailand, faoma la mot ba li Myanmar. Ba li Hagöri ma ba li Inggris lamane; bachang ma horse mango.
Famotokhi ma Pemerian
Fobowonia, ba mbute-bute lai ba mohuge-huge mbuania, 10–40 seti wa'anaunia, ba amuhua. Bowonia oya ba igide-ide, so ba zi 5; kelopak 4–5 mili, bundar telur fetaro si tobali; takula ma mahkota 6–9 mili, lanset ba mbute lai mbulu, sola'a-la'a soyo simane samba.
Buania owulo-wulo tenga simane maga sanau-nau, 7-12 × 9–16 seti, lö mogumo mbuania, hiza guli mbuania awe'w-we'e, ösinia owug'e ifeta aruzö-ruzö, hulö zafusi hoho ma kusam, faoma mola'a-la'a ma bintik-bintik lentisel saitö. Buania so zami gulo ba abölö oya zaisö.
Fangoya'ö hambaŵa andre, ya'ia da'ö auri moroi ba hunönia. Inötö wowuania ba mbaŵa si lima ofeta baŵa si'önö ma Mei-Juni, buania asoso ahatö ba mbaŵa siŵa ofeta mbaŵa sifelezara ma September-November.
Fozu faoma Fangoguna'ö ma Hasil dan kegunaan
Hambaŵa andre latanö ia bawanga'i buania. Hambaŵa göi sökhi sibai nifaruka ba nidanö sokafu simane esi na awena lahalö zasosonia. Heŵa'ae tenga simane fa'ami kueni ma Mangifera odorata.
Gitö sali-ali moroi ba hambaŵa andre, tenga ha moroi ba gitö dölania, hiza sogöi ba mbuania misa. Andrö na lö asoso sibai abölö sökhi labaloi wa'asoso, hewa'ae so wa'ali-ali, hiza'i na no asoso ia hatö ma'ifutö zali-alinia ba gulinia. Lala ba wemanga ya'ia ena'ö lö ali-ali, lasihoi gulinia, börö sigöna gitönia tola abötu mbewe, ali-ali hulö zakhozi zigöna gitönia. Ha wa'abölö sökhi fatua lö la'a lasasai ua. Ni bali'ö famalala gö simane rujak, la'ungu ua ba nidanö nasio zi no lasihoi. Ba Kalimantan Timur, hambaŵa göi asese lafaruka ba wondrekha lada nibe'e ba gö.
Töla hambaŵa tebai labali'ö ia aya-aya, eluahania ambö sökhi geunia. Hiza'i bulu hambaŵa tola möi fangalösi wökhö fa'aukhu, hunönia tola dalu-dalu mböni, ba gitönia tola fangatarö la'a-la'a tato sasese la'oguna'ö ba mbanua ma tato tradisional.
Zigusigu
Zigusigu ya'ia da'ö no sambua ngawalö zauri sihombo-hombo zasese manugelai bowo mbunga, töinia ba Li Indonesia lebah klanceng ba töi Ilmiah Apis Trigona. Omböila ma sikhala zigusigu ide'ide ma'ifu moroi ba ngalöngalö, zikhalania aitö ba lö fatuo simane ŵani, geto ba tanöbö'önia. Zigusigu mangazuni ira, ba la'alui göra ŵe (Li Indonesia madu) misa ba mbowo mbunga.
Azuni Zigusigu
Zigusigu mangazuni ira ba dögi mbu'u geu sauri ma zui ba dögi geu sino mangadolu ba so göi zigusigu zangazuni ba gotalua ma ba tögi gara. Ba mbawa gazunira no lahaogö mbawandruhö zihulö holo-holo sawe'ewe'e moroi ba mbörö ba itugu anifi tanö ba mbalönia.
Tögide'u
Tögide'u no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2022.
Hambaŵa (sinanö)
Böröta Hambaŵa ma Asal usul dan penyebaran
Hambaŵa andre, heŵa'ae so nitanö, ba hiza oya tesöndra sauri samösa ba gatua tenga nitanö simane ba gatua ba Semenanjung Malaya, Sumatra faoma ba Borneo. I'otarai me mböröta, no latanö oya ba mbanua da'ö, si no mozawili ba mbanua sahatö simane Indocina faoma Tenasserim selatan ba Burma, faoma ba Filipina. Ba danö Jawa ngawalö hambaŵa da'a no'ara latanö ba oya göi zauri samösa.
Zigusigu
Fa'auri Zigusigu
Zigusigu la'owuloi göra ŵe ni sisiöra moroi ba mbowo mbunga nisöndrara ba zi fasui gazunira, sitobali balazo zigelora ba yamendrua manö balazo nonora sawena mamoto siso bakha ba gazunira. So göi zigelo (Li Indonesia induk atau ratu) zigusigu sageu ero sambua gazuni, omböilania ebua moroi ba ngawawa zigusigu soya, halöŵönia ha fangadulo manö lö möi ia baero wangalui gö, sangalui gö simöi baero ha ngawawa zigusigu soya. Zigusigu lö fatuo simane ŵani, geto, faöhö, ŵaiŵaibo'u ba tanöbö'önia.
Hambaŵa (sinanö)
We ba Hambaŵa ma Nilai gizi
Ba wa'abua 100 gram, hambaŵa si no asoso so khönia Kalori 98 gram, protein 1,4%, tawö lö oya, ya'ia da'ö 0,2 %. Ba hiza oya khönia nidanö ba mbuanua, ya'ia da'ö 72,5%. Ba niha somasi mangalösi wa'esolo, tola oya manga bua hambaŵa.
Zigusigu
Ŵe Zigusigu
Ŵe Zigusigu fabö'ö ira ŵe ŵani, zikhalania abölö araidö-raidö ia moroi ba ŵe ŵani. Raso ŵe zigusigu na mufelai aröu fabö'ö moroi ba ŵe ŵani, osiliö ba anaizö-naizö ma'ifu sifaruka raso wa'awedo-wedo. Nahia ŵe Zigusigu zikhalania mo'uli döwu saitö, lö te'oli simane nahia ŵe ŵani. Ŵe zigusigu lö oya tesöndra ero sambua azuni tenga simane fa'oya ŵe ŵani ma ŵe waöhö. Ŵe zigusigu moguna sibai tola same fa'abölö, famanöi ba fa'owaöri mboto niha. Tesöndra ba ŵe zigusigu nifotöi vitamin, enzim, asam amino ba mineral, sifaruka faoma idanö ba gulo.
Amaedola Zihusigu
Zigusigu latötöi ia ba gamaedola Nono Niha ya'ia da'e:
Hambaŵa (sinanö)
Ngawalö Hambaŵa ma Jenis yang berkerabat
Hambaŵa andre, ahatö ia ba kueni, irege no oya niha zomasi manga ya'ia. Hambaŵa ba Danö Niha auri samösa ba gatua, ma ba ngai nomo, ba no'oya göi nitanö sa'ae, me hambaŵa andre arakhagö fagölö wa'omasi niha simane kueni, maga, ba marafala.
Kecamatan Mandrehe Barat
Kecamatan Mandrehe Barat no sambua kecamatan ba Kabupaten Nias Barat, Provinsi Sumatra Utara. Kodenia ba wamatörö Indonesia 12.25.03. So khönia 14 desa.
Hambaŵa (sinanö)
Ngawalö Hambaŵa ma Jenis yang berkerabat
Ba Kalimantan so göi mbua hulö zimane hambaŵa nifotöi ba da'ö asam payang (Mangifera pajang). Ngawalö endemik Kalimantan da'a buania abölö ebua moroi ba hambaŵa, uli mbuania awe'e-we'e, ba ami aisö mbuania, lö ha'uga mohua sibai mbua zasosonia.
Tugalagawu
Tugalagawu no sambua desa ba Kecamatan Sirombu, Kabupaten Nias Barat. Kodenia ba wamatörö Indonesia 12.25.02.2020.
Hilimaera, Ulunoyo
Hilimaera no sambua desa ba Kecamatan Ulunoyo, Kabupaten Nias Selatan. Kodenia ba wamatörö Indonesia 12.14.19.2007.
Hiliwaebu, Ulunoyo
Hiliwaebu no sambua desa ba Kecamatan Ulunoyo, Kabupaten Nias Selatan. Kodenia ba wamatörö Indonesia 12.14.19.2003.
Onolimbuyöu
Onolimbuyöu no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2012.
Onolimburaya
Onolimburaya no sambua desa ba Kecamatan Mandrehe Barat, Kabupaten Nias Barat. Kodenia ba wamatörö Indonesia 12.25.03.2001.
Ambukha I
Ambukha I ya'ia da'ö no sambua desa ba Kecamatan Ulunoyo, Kabupaten Nias Selatan. Kodenia ba wamatörö Indonesia 12.14.19.2012.